钦定古今图书集成/明伦汇编/官常典/第086卷 > 赵王杲
## 钦定古今图书集成/明伦汇编/官常典/第086卷 > 赵王杲

按《隋书》本传：“杲小字季子，年七岁，以大业九年封赵
王，寻授光禄大夫，拜河南尹。从幸淮南，诏行江都太
守事。杲聪令，美容仪，帝有所制词赋，杲多能诵之。性
至孝，常见帝风动，不进膳，杲亦终日不食。又萧后当
灸，杲先请试炷，后不许之。杲泣请曰：‘后所服药，皆蒙
尝之，今灸，愿听尝炷’。悲咽不已。后竟为其停灸，由是”
尢爱之。后遇化及反，杲在帝侧号恸不已。裴虔通使
贼斩之于帝前，血湔御服，时年十二。